หนี้เสียไตรมาส3ยังเพิ่มไม่หยุดคาดสิ้นปีเริ่มลด
หนี้เสียในระบบธนาคารพาณิชย์ยังไม่หยุด ไตรมาส 3 ปีนี้ เพิ่มขึ้นมาเป็น 2.97% แต่เริ่มมี แนวโน้มทรงตัว
7 พ.ย. 2560

หนี้เสียในระบบธนาคารพาณิชย์ยังไม่หยุด ไตรมาส 3 ปีนี้ เพิ่มขึ้นมาเป็น 2.97% แต่เริ่มมี แนวโน้มทรงตัวรายงานข่าวจากธนาคารแห่งประเทศไทย (ธปท.) เปิดเผยว่า ใน วันที่ 10 พ.ย.นี้ ธปท.จะเปิดเผยรายงานผลประกอบการธนาคารพาณิชย์ในไตรมาส 3 ของปีนี้ โดยตัวเลขสำคัญที่มีการ จับตามองมากคือหนี้ที่ไม่ก่อให้เกิดรายได้ (เอ็นพีแอล) ที่ยังคงมีการขยายตัวเพิ่ม โดยสิ้นไตรมาส 3 เอ็นพีแอลทั้งระบบของธนาคารพาณิชย์อยู่ที่ 4.28 แสนล้านบาท คิดเป็น 2.97% ของสินเชื่อรวมทั้งนี้ เป็นการเพิ่มขึ้นจากไตรมาส 2 ที่ผ่านมา ประมาณ 11,762 ล้านบาท หรือเพิ่มขึ้น 2.82% จากสิ้นไตรมาส 2 ที่มีเอ็นพีแอล 416,346 ล้านบาท 34,488 ล้านบาท หรือหากเทียบกับช่วงเดียวกันของปีก่อนจะสูงขึ้นประมาณ 8.76% จากช่วงเดียวกันปีก่อนที่มีเอ็นพีแอลอยู่ที่ 393,620 ล้านบาทอย่างไรก็ดี จำนวนเอ็นพีแอลที่เพิ่มขึ้นเป็นการสะท้อนภาวะเศรษฐกิจที่เกิดขึ้นมาแล้ว แต่หนี้เสียมีแนวโน้มที่ดีขึ้นในช่วงไตรมาสสุดท้ายของปีนี้ เพราะเศรษฐกิจเริ่มมีการฟื้นตัว และสินเชื่อในระบบธนาคารพาณิชย์ขยายตัวดีขึ้น โดยคาดว่าแนวโน้มไตรมาส 4 ความต้องการสินเชื่อยังคงมีต่อเนื่อง โดยเฉพาะ เอสเอ็มอี  อย่างไรก็ดี คาดว่าสถาบันการเงินจะเพิ่มความระมัดระวังในการให้สินเชื่อทุกประเภทมากขึ้น โดยเฉพาะ สินเชื่อเช่าซื้อยานพาหนะ เนื่องจาก คาดว่าคุณภาพสินเชื่อมีแนวโน้มด้อยลงนายบุญทักษ์ หวังเจริญ ประธาน เจ้าหน้าที่บริหาร ธนาคารทหารไทย กล่าวว่า แนวโน้มหนี้เสียในระบบธนาคารพาณิชย์จะขึ้นถึงจุดสูงสุดในสิ้นปีนี้แล้วก็จะเริ่มลดลง เป็นผลมาจากเศรษฐกิจฟื้นตัว